کوردپرێس:
ئاژانسی فەرمیی ئیرنا لە زاری سەید ئیسماعیل خەتیب کە سەردانی پارێزگای ئازەربایجان و شاری پیرانشاری کردووە ڕایگەیاند: هەموو گرووپە دژەشۆڕشەکان و پاڵپشتەکانیان ئەوە بزانن ئەگەر بێتوو خەلەل لە ئاسایشی کۆماری ئیسلامیی ئێران دروست بکەن وەڵامی قورسی ڕۆڵەکانی ئەم خاکە لەناو هێزی چەکدار و دەزگای ئەمنی وەردەگرن.
ناوبراو هۆشداریی بە بارەگا سەربازییە ئەمریکی و ئیسرائیلییەکانی هەرێمی کوردستانیش داوە کە ئەگەر بێتوو نائەمنی بۆ کۆماری ئیسلامی دروست بکەن بەهەڵمەتی کارا و هێرشبەرانەی سەربازە خۆبەخشەکانی کۆماری ئیسلامی وەڵامیان دەدرێتەوە.
وەزیری هەواڵگریی ئێران هەروەها جەختیشی کردە سەر دەرکردنی گرووپە دژبەرەکانی شۆڕشی ئێران و داماڵی چەکەکانیان لە هەرێمی کوردستان بە دەستپێشخەریی بەرپرسانی ئەو وڵاتە لە نزیکترین کاتتدا ئەوەش بە گوێرەی ڕێککەوتنی نێوانیان کە ئەنجام دراوە.